Jy is hier: Tuis Projekte
Laerskool Gansbaai word ondersteun deur 'n geregistreerde nie-winsgewinde maatskappy wat gestig is deur ouers wat die finansiële behoefte van die skool waargeneem het. Die Ouermaatskappy is verantwoordelik vir groot projekte, soos bv. die 4x4 Hindernisdag, waarmee nodige fondse gegenereer word om veral die salarisse van Beheerliggaamposte, instandhouding- en opgraderingsprojekte te finansier. Beheerliggaamposte is van kardinale belang om ons klasse onder 30 leerders in totaal te hou - dit verseker dat optimale onderrig geskied in 'n leer-vriendelike atmosfeer.
Ander kleiner fondsinsamelings vind ook gedurende die jaar by die skool plaas en word gekoördineer deur onderwysers - hierdie fondse is veral nodig om bedryfs- en akademiese ideale te bereik waarin die monetêre toekenning wat ons van die Weskaapse Onderwysdepartement ontvang, nie kan voorsien nie.
Die sukses van ons fondsinsamelings is in ons ouer- en die breër gemeenskap se entoesiastiese hande.
Baie dankie vir u aandeel hierin!
'n Fondsinsamelingsprojek wat u nie 'n sent kos nie!!
U kan Laerskool Gansbaai en liefdadigheidsorganisasies van u keuse help deur u My School-kaart te gebruik. Kry soveel as moontlik familielede hierby betrokke - tot voordeel van u kind se skool!